O'r Casgliad
Mae'r arddangosfa hon yn cyflwyno amrediad eang o waith o'r casgliad sydd wedi cael ei gynhyrchu ar bapur. Mae'n cynnwys nifer o ddarluniadau a lluniau dyfrlliw nad ydynt wedi cael eu gweld yn gyhoeddus o'r blaen ynghyd â detholiad o luniau newydd cyffrous yr ydym wedi eu caffael. Bydd 'Wedi eu tynnu o'r Casgliad' yn apelio nid yn unig i bobl sydd wrth eu bodd â chelf ond hefyd i bobl sy'n frwd ynghylch bywyd gwyllt, haneswyr ac ymwelwyr i Ynys Môn.
Croesi Traethau
Casgliad celf Sian a Ken Owen
Casgliad preifat Sian a Ken Owen o weithiau celf a gasglwyd dros gyfnod o ddeng mlynedd ar hugain. Ymhlith dros 80 o baentiadau mae gwaith rhai o artistiaid amlycaf Cymru, o Augustus John i Kyffin Williams ac ambell artist o'r tu hwnt i Gymru.
Ymddiriedolaeth Syr Kyffin Williams
Nod cyntaf yr Ymddiredolaeth pan sefydlwyd hi yn 2007 oedd adeiladu Oriel i goffáu Kyffin Williams ym Môn, ei fam-ynys. Drwy haelioni Syr Kyffin ei hun, ewyllys da Cyngor Sir Ynys Môn, cymorth difesur aelodau o staff yr uned Addysg ac Addysg Gydol-oes, a chyda chefnogaeth nifer o gyrff cyhoeddus a channoedd o unigolion a gyfrannodd mor hael, adeiladwyd Oriel Kyffin Williams yn rhan o Oriel Ynys Môn yn Llangefni. Agorwyd yr oriel ysblennydd hon yn 2008, a chynhelir ynddi rhaglen gyfoethog o arddangosfeydd o weithiau Kyffin Williams ac eraill.
Y mae gan yr Ymddiriedolaeth ddau nod arall hefyd, sef addysgu'r cyhoedd, yr ifanc yn enwedig, am arlunwaith, a rhoi cyfleoedd i artistiaid eraill i'w mynegi'u hunain ac arddangos eu gweithiau.